ועדת המשנה של ועדת העלייה, הקליטה והתפוצות לסיוע בדיור ודיור ציבורי לעולים, כנסת 25, פרוטוקול מספר 9, 2023-07-30 00:00

זאב אלקין: אנחנו מתכנסים לישיבה הנוספת של ועדת המשנה לנושא של הסיוע בדיור ציבורי

זאב אלקין:  שלומית אומרת לנו שזה דיון מס' 9 של וועדת המשנה שלנו, והדיון הזה כמו גם הדיון שקדם לו, הוא דיון מעקב

זאב אלקין:  אנחנו הולכים לעסוק היום בסוגיה של הסיוע בשכר דירה לעולים בחצי שנה, או בשנים הראשונות, יותר נכון שלהם בארץ

זאב אלקין:  היו לנו מספר נושאים שנפתחו בדיונים הקודמים, ולפי כל מיני תהליכים שהיו במשרד העליה והקליטה היינו אמורים עד עכשיו לקבל את התשובות, ולכן קבענו את הישיבה הזאת בכוונה בסוף כנס הקיץ

זאב אלקין:   אזכיר את הסוגיות המרכזיות שעל הפרק, ואחר כך אני אעביר לאולגה, בדיון הזה אנחנו כך לפעמים הקליטה מובילה, לפעמים השיכון מוביל, זה דיון שהקליטה מובילה כי מבחינה מקצועית רוב הסוגיות הן על השולחן של משרד עלייה והקליטה והמפתחות במשרד האוצר, כמקובל

זאב אלקין:  הקליטה והאוצר הם פה השחקנים המשמעותיים

זאב אלקין:       הנושאים שדיברנו עליהם בישיבות הקודמות ורצינו שינויים בהם והעלינו אותם לסדר היום; נושא ראשון היה הגדלת סיוע בחצי השנה הראשונה, במיוחד לאור ביטול מענק ההסתגלות שהתחיל מרגע תחילת המלחמה, כי הטענה הייתה שאם יש עדין עולים שמגיעים, או כיוון שהם מגיעים מאוקראינה בגלל מצב מלחמה מתמשכת, או בגלל שהם מגיעים מרוסיה לאור כל מה שקורה שם בשנה האחרונה, עולה שלא מצליח להביא איתו שום משאבים, לא יכול למכור נדל"ן שלו, לא יכול להעביר כסף לארץ מכל מיני סיבות בגלל שזה מלחמה, או במקרה של רוסיה זה סנקציות, או צורך לעזוב באופן דחוף, עולה כזה סיוע שהוא מקבל היום בסל הקליטה לפי כל הנתונים שהוצגו פה בדיון, הוא לא מספק לשכר הדירה של היום, ולכן העלינו את הסוגיה בנושא הזה של: הגדלת סל קליטה, או סיוע ייחודי למקרים כאלה

זאב אלקין:  אמרנו שזה לא חייב להיות אוניברסלי, כי יש הרבה עולים שכן מגיעים עם איזשהו כסף ראשוני והסיוע של סל קליטה מאפשר להם את החצי שנה הראשונה בלי צורך להתפרנס

זאב אלקין:  הרי זאת מטרת סל הקליטה, שבחצי השנה הראשונה של השהות של העולה כאן, יוכל העולה להקדיש את הזמן שלו ללימוד עברית, והבעיה האחרת, עד כמה הוא יצליח בחצי שנה הזאת אבל זאת בעיה אחרת של המדינה, אבל התוכנית היא שבחצי שנה הראשונה, עולה לא צריך לדאוג לפרנסתו, הוא צריך לעבור תהליך קליטה ראשוני, בעיקר לימוד עברית וקליטה בממדים האחרים הרלוונטיים

זאב אלקין:       הכסף הזה כרגע  לא מספיק

זאב אלקין:  זאת הייתה השאלה הראשונה

זאב אלקין:  הסוגיה השנייה הייתה גובה הסיוע בשכר דירה בתום חצי השנה הראשונה הזאת, הטענה שלנו הייתה שהסיוע במיוחד בשנים האחרונות שנה רביעית, שנה חמישית הוא הופך לסמלי בלבד, ולא עוזר כמעט בשום דבר

זאב אלקין:  הצענו לכווץ את זה לתקופות קצרות יותר, בין שנתיים לשלוש, אנחנו הצענו לכם להשאיר את זה לבחירתו של העולה את אחד משני המסלולים האלה, אבל לקחת את אותו גודל השקעה של המדינה בסיוע בשכר דירה גם אם לא ניתן להגדיל אותו, לארגן אותו אחרת כדי שבתקופות הראשונות יותר, כשהוא צריך יותר סיוע, והוא פחות מצא את עצמו בתעסוקה, הוא יקבל סיוע יותר משמעותי

זאב אלקין:  זה היה הנושא השני שהעלינו

זאב אלקין:       סוגיה נוספת שעלתה, היא ממתי לשלם

זאב אלקין:  כשקיימנו את הדיון מהחודש השמיני, אנחנו הצבענו על כך שיש פה פער של חודש שזה איזשהו באג היסטורי מתקופה שסל תקופה תוכנן לשבעה חודשים ולא שישה חודשים, וביקשנו לשלם מתחילת החודש השביעי

זאב אלקין:  וגם אם מדובר בעולה רגיל, לא דיור ציבורי אז לכאורה מהחודש השביעי זו זכאות אוטומטית

זאב אלקין:  הוא לא צריך להוכיח שום דבר הוא צריך רק להביא את בדיקת הזכאות - אם זה לא זכאות לדיוק ציבורי

זאב אלקין:  הסיוע לשכר דירה, הוא ניתן לכל העולים באופן אוטומטי

זאב אלקין:  יש פה איזשהו תהליך פורמאלי שצריך לעבור, וביקשנו שהוא יהיה בראשון לחודש

זאב אלקין:       לגבי הסיוע לזכאים לדיור ציבורי, היות ויש שם תהליך של בדיקת זכאות ואחר כך העברת המידע והקליטה במשרד השיכון, כולל צורך בחוזה שכירות, יש 2 בדיקות בפועל; זכאות עקרונית לתואר לדיור ציבורי ואחר כך זכות מבחינת התשלום, שהוא אכן שוכר לפי הכללים ובסכום שמאפשר את הסיוע

זאב אלקין:  אנחנו ביקשנו שעדין התשלום במקרים האלה, הגיוני שהוא יהיה מהיום הראשון של החודש ה-7, במידה ויתברר שהוא זכאי

זאב אלקין:  גם אם תהליך בדיקת הזכאות ייקח כמה שבועות או אפילו חודש, חודש וחצי בשני המשרדים

זאב אלקין:       	היום יש את ההיבט הרטרואקטיבי במעבר בין קליטה לשיכון, ככה השיכון עדכן אותנו

זאב אלקין:  ברגע שהקליטה מדווחת, גם אם אחר כך קליטה בשיכון לוקחת זמן, הוא משלם מהיום הראשון שמשרד הקליטה דיווח

זאב אלקין:  אבל אנחנו ביקשנו כזכור גם להקדים את הזכאות לתחילת החודש ה-7, כמו הסיוע מאותן הסיבות, וגם לעשות את זה רטרואקטיבי לא מרגע שזה עובר לשיכון אלא מיום הראשון של החודש השביעי, במידה ובדיקת הזכאות הוכיחה שזכאות אכן מתקיימת כי הרי התנאים שלו לא השתנו

זאב אלקין:  הוא אמיתית היה זכאי מה-1 לחודש ה-7

זאב אלקין:  זה הנושא הנוסף שעלה פה לדיון

זאב אלקין:       העלינו נושא שהוא טיפה יותר כבד, אבל לדעתי מתבקש, וזה הצמדה למדד

זאב אלקין:  אתם מפנים אותנו למשרד השיכון, לדעתי זה לא נכון, כי זה בסוף שאלת המדיניות מה הוא גובה סיוע בשכר דירה, וזה נושא שהוא במשא ומתן בין קליטה לאוצר, תמיד, לא בין שיכון לאוצר

זאב אלקין:  אבל אני חושב שזה נכון להצמיד, כי השחיקה בכסף הזה היא מאוד גדולה, שכר דירה עולה מהר, מדד השכירות הוא דבר ידוע הוא מתפרסם כל פעם כחלק מהמדד של הלשכה המרכזית לסטטיסטיקה, ולכן אין שום בעיה טכנית בהצמדה והיא מתבקשת אחרת הכסף הזה נשחק דרמטית, כמו שהוא נשחק בכל השנים האלה

זאב אלקין:      נושא חמישי שהעלינו הוא סיוע מוגדל למשפחות חד הוריות, כי בטבלאות סיוע שהוצגו לנו לאורך 5 שנים, בחלק מהתקופות היה סיוע טיפה מוגדל לחד הוריות אבל זה לא היה עקבי לאורך כל הטבלה

זאב אלקין:  היו שנים שבהן יש מעמד לחד הוריות והיו שנים שלא

זאב אלקין:  אנחנו אמרנו שלכאורה אין הבדל בהיבט הזה, ואימהות חד-הוריות, אם הוחלט שהן קבוצה ייחודית שדורשת סיוע טיפה גדול יותר אז זה נכון לאורך כל הרצף החל בתחילת החודש השביעי, ופה אני מדבר על חד-הוריות שהן לא זכאיות לדיור ציבורי בגלל ההכנסה שלהן

זאב אלקין:  אני לא מדבר על חד הוריות שזכאיות כי שם זה אירוע אחר

זאב אלקין:  מרגע שהן זכאיות הן מקבלות 3,000 ₪ נדמה לי היום, כי בשונה מהקשישים הם קיבלו את כל העלייה, קשישים עוד חייבים להם 200 ₪, החד הוריות קיבלו הכל

זאב אלקין:  אז שם אני לא רואה בעיה

זאב אלקין:  אבל חד הוריות שהן לא נמצאות ברף ההכנסה שמכניס אותן לזכאות של דיור ציבורי, ראינו שם חוסר קוהרנטיות בטבלאות הנוכחיות לגבי הסיוע שלהם והצענו שזה יהיה קוהרנטי החל מהחודש השביעי לעלייה, שהוא תמיד יהיה מוגדל

זאב אלקין:  בכמה מוגדל, זו כבר שאלה אחרת

זאב אלקין:  אבל שהם יישארו כקבוצה מאובחנת

זאב אלקין:       אלו הן כל השאלות המרכזיות שעלו

זאב אלקין:  היו עוד כל מיני שאלות טכניות ובקשות נתונים וכאלה, אבל זה מרכז הדיון היום

זאב אלקין:  אנחנו גם קצרים היום בזמן היות וזה יום אחרון של הכנס, והיום המליאה נפתחת מוקדם, ויש פה עוד ישיבות אז אנחנו ננסה להיות תמציתיים

זאב אלקין:  אולגה מפה זה עובר אליך

אהרן אוזן: אריק אוזן תכנון מדיניות ותקציבים משרד העלייה והקליטה

אהרן אוזן:  אני אתייחס לשאלה הראשונה בנוגע לסל הקליטה

אהרן אוזן:  כפי שכבר נאמר בפעם הקודמת, אנחנו באמת רואים את הקושי שסל הקליטה לא מספיק לטענת כל מי שיכול להסתכל על זה, להתקיים ולהתרכז בלימוד העברית במהלך חצי השנה הראשונה

אהרן אוזן:  אכן חלק גדול מהעולים נדרשים להשלים את ההכנסה שלהם בעבודה כזו או אחרת

אהרן אוזן:  אנחנו בחנו מה תהיינה ההשלכות התקציביות של עדכון סל הקליטה מעבר להצמדה שנעשית על פי החוק

אהרן אוזן:  ההצמדה נעשית כל הזמן, לפחות פעם בשנה כפי שקבוע בחוק

אהרן אוזן:  הצמדה למדד המחירים לצרכן

אהרן אוזן:  אבל לדבר על עדכון של בסיס סל הקליטה, ככל שאנחנו נרצה לעדכן ושזה באמת יביא לשינוי מבחינת העולה החדש, ההשלכות התקציביות של זה, הן מאוד גדולות

אהרן אוזן:  הן מתבטאות בסכומים של כמה מאות מיליוני שקלים, ולכן החלופה שאנחנו בונים עליה, היא מאחר ויש את הצוות שבודק את העדכון של סיוע בשכר דירה, של הסיוע האוטומטי

אהרן אוזן:  אנחנו רוצים במסגרת הבחינה שאנחנו עושים אולי להתאים את הסיוע כדי שהוא יהיה יותר יעיל ויותר אפקטיבי גם לתקופה הזו

אהרן אוזן:  אז כמובן העבודה על תיקון סיוע בשכר הדירה מתארכת, מאחר וככל שאנחנו שואלים עוד שאלות ובוחנים עוד חלופות אז יש עוד בדיקות שאנחנו צריכים לעשות ואנחנו תמיד מוגבלים במסגרת התקציבית של אותו סיוע

אהרן אוזן:  זה המצב שאנחנו נמצאים בו

זאב אלקין: אני מנסה לבין פה משהו, ואנחנו דיברנו על זה בישיבה הקודמת

זאב אלקין:  קודם כל אני אדבר על חצי השנה הראשונה

זאב אלקין:  האם התפיסה המקצועית של משרד העלייה והקליטה היא עדין כמו שהיא הייתה כל השנים, שבחצי שנה הראשונה של השהות שלו בארץ, העולה צריך להקדיש את זמנו ללימוד עברית ולקליטה ולא לעבודה

אהרן אוזן: זו מטרתה של סל הקליטה כן

זאב אלקין: זאת אומרת שזו המטרה

זאב אלקין:  עכשיו, האם ניסיתם לנתח כמותית את ההרכב של סל הקליטה - אנחנו דיברנו על זה בדיון הקודם - להוציא משם דמי קיום שהם לא קשורים לדיור, שזה אפשר לעשות את זה בכל מיני פרמטרים

זאב אלקין:  אתה יכול למשל השלמת הכנסה הרי ללא לפי כל הפרמטרים, השלמת הכנסה מחושבת כדמי קיום מינימליים לבן אדם או משפחה אם אנחנו מדברים על משפחה שלא כוללים את סעיף הדיור

זאב אלקין:  הרי השלמת הכנסה לא מותנית בדיור, אתה יכול להיות בעל דירה משלך ולקבל את אותה השלמת הכנסה

זאב אלקין:  היא מתייחסת לסעיפים האחרים של הקיום, אוכל, תחבורה, תרופות, כל מה שרלוונטי

זאב אלקין:  האם ניסיתם לקחת את הסכום העדכני במדינת ישראל של תשלום להשלמת הכנסה לשישה חודשים, לחשב אותו, להוציא אותו מגובה סל הקליטה? ואז מה שיישאר לכם זה פחות או יותר כמה כסף יישאר לבן אדם לסעיף הדיור, ואז להשוות את זה למחירים בשוק

אהרן אוזן: לא ירדנו לרזולוציה הזו, כי ראינו שאפילו בעדכונים שהם בסכומים שהם יותר נמוכים מזה, אנחנו מדברים על - כמו שאמרתי - על תוספת שהיא מאוד משמעותית

זאב אלקין: יש פה שני תהליכים, יש תהליך מקצועי ובסוף יש תהליך תקציבי שכולנו מכירים שגם אם מסכימים מקצועית שצריך להגיע לנקודה מסוימת, תמיד זה דרך בתחנות ובשלבים, ויש מגבלות תקציביות ויש סדרי עדיפויות וכו'

זאב אלקין:  אבל הדבר הבסיסי שנדרש בעיני ממשרד העלייה והקליטה - ודיברנו על זה פה בדיון הקודם על הסוגיה הזאת - זה להבין, הרי סל הקליטה חושב לפני הרבה שנים, ומאז הוא צמוד

אהרן אוזן: הוא מעודכן כל הזמן, כן

זאב אלקין:  אגב לא תמיד היה מוצמד

אהרן אוזן: הוא הרבה הזמן צמוד על פי החוק

זאב אלקין: הרבה זמן צמוד על פי החוק

זאב אלקין:  האמירה שזה על פי החוק, זה הרמה להנחתה

זאב אלקין:  יושב מול משרד האוצר, הוא יודע מה עושים חברי כנסת שמסבירים להם שאין מה לעשות כי זה החוק

זאב אלקין:  מתקנים את החוק

זאב אלקין:  אפשר להצמיד עוד כל מיני דברים בחוק, ולחשב שכר דירה ריאלי ולהכניס את זה לחוק ולהוביל תיקון חקיקה

זאב אלקין:  האוצר לא אוהב את זה, ולא אוהב ללכת בדרך הזאת, אבל אני כרגע מנסה להסתכל על זה בצורה הכי פשוטה

זאב אלקין:  יש דרכים למדינת ישראל לחשב כמה עולה הקיום המינימלי של בן אדם

זאב אלקין:  יש בזה פרמטר, השלמת הכנסה

זאב אלקין:  הוא אחיד לכל, זה הבטחת הכנסה למי שעובד, השלמת הכנסה לקשישים, אני יותר מכיר את העולם הזה כי התעסקתי בו הרבה אז אני משתמש בביטוי 'השלמת הכנסה'

זאב אלקין:  אבל זה אותם סכומים

זאב אלקין:  זאת אומרת שמדינת ישראל יודעת כמה צריך לבודד, כמה צריך לזוג, אפשר להתווכח אם הסכומים האלה מספיקים, ויכוח בפני עצמו

זאב אלקין:  אבל יש לה מדד

זאב אלקין:  כמה זה כסף מינימלי לקיום ואזרח שאין לו את זה, היא משלימה לו

זאב אלקין:  או אזרחים אם זה משפחה

רן מלמד: במסגרת חוק חדלות פירעון הממשלה הכינה טופס עם חישוב מיוחד - כמה בן אדם צריך להכנסה מינימלית כדי לחיות

זאב אלקין: וזה שונה מהשלמת הכנסה?      

רן מלמד: זה שונה הרבה מאוד, כי אגב לפי זה בין השאר קובעים מה הוא התשלום שצריך לשלם אדם שמגיע לחדלות פירעון

רן מלמד:  אני חושב ששווה לעלות את הדוח הזה - אפרופו גם הדיון הבא שיהיה בנושא מיצוי זכויות - כדי לראות באמת איך עושים את החישובים

זאב אלקין: אפשר לבדוק את זה אבל אני חושב שהמדד של השלמת הכנסה, הוא מדד יותר אוניברסלי

זאב אלקין:  והלוואי שנגיע לשם

זאב אלקין:  לגובה הזה

זאב אלקין:  כי פה באמת המדינה ככה נוהגת, היא אומרת "אין לך? אני משלימה לך כי זה הכסף שאתה צריך כדי להתקיים", באיזשהו מינימום של המינימום

זאב אלקין:  היא גם מביאה יחד עם זה כל מיני הטבות שמורידות לך חלק מהתשלומים שאגב לעולה אין את כולם, גם את זה צריך לקחת בחשבון

זאב אלקין:  כשמחושבת השלמת הכנסה, היא מחושבת גם על דעת זה שהיא מזכה בהטבות מינימליסטיות בכל מיני פרמטרים - - -      

אולגה דדון: יש כל מיני פטורים

זאב אלקין: יש כל מיני פטורים כן

זאב אלקין:  בזמנו אפילו ניסינו להעריך את זה מספרית, והגענו לסדר גודל של עלות של כ-800 ₪ בחודש

זאב אלקין:  אגב, יחד עם אנשי אגף תקציבים והביטוח הלאומי, וכולם

זאב אלקין:  זה היה בוועדה שאתם נורא אוהבים אותה, אותה ועדה לפנסיות שבזמנו שמה את המסקנות שלה, והם לאט-לאט מתממשות למרות שאתם עוד לא אוהבים אותה

זאב אלקין:  זה היה ב-2015, מאז אני מניח שבגלל כל מיני הצמדות ועליית יוקר המחייה, המשמעות של הפטורים האלה עלתה, אבל מי שמקבל השלמת הכנסה, הוא נהנה עוד מהטבות בהיקף של סדר גודל של כ-800 ₪

זאב אלקין:  זה לפחות היה הניתוח שהיה אז מתוקף על ידי משרד האוצר

טטיאנה (טניה) מזרסקי: אלה זכאים של ביטוח לאומי, אתה מדבר על הזכאים של ביטוח לאומי

טטיאנה (טניה) מזרסקי:  העולים החדשים שמקבלים - - - הם לא זכאים לפחות - - -         

זאב אלקין: הם לא

זאב אלקין:  אני יודע

זאב אלקין:  לכן אני מצביע על זה שהפער פה יותר גדול

טטיאנה (טניה) מזרסקי: אני הגשתי הצעת חוק, ובוועדת השרים דחו את הצעת החוק שלי

טטיאנה (טניה) מזרסקי:  דווקא על הגדלת סכום דמי קיום - - - על 12 חודשים שהייתם של העולים החדשים בארץ, ודחו ולא מתכוונים להעלות את זה

טטיאנה (טניה) מזרסקי:  גם לפי החוק

טטיאנה (טניה) מזרסקי:  לא מקדמים את החוק

זאב אלקין: את בחברה טובה של חברי כנסת שדחו להם הצעות חוק

אהרן אוזן: אומנם יכול להיות שהסכומים שונים בינינו לבין הביטוח הלאומי בתקופה של דמי הקיום, אבל הדרישות של הביטוח הלאומי, הן הרבה יותר נוקשות מהדרישות שמשרד העלייה והקליטה נותן

אהרן אוזן:  גם הסיוע של הביטוח הלאומי; גובה דמי הקיום הולך ופוחת ככל שההכנסה העצמאית של האזרח של מקבל הקצבה גדלה אצלנו עד להגעת ההכנסה העצמית לרף הקובע הקצבה לא נפגעת

אהרן אוזן:  זאת אומרת היא נשארת באותו סכום עד שהעולה מגיע להכנסות עצמיות שעוברות את הסכום הקבוע, ואז הן נפסקות

אהרן אוזן:  זה לא מדויק לומר שבאופן מובהק שהקצבה שמשולמת דרך הביטוח הלאומי, היא יותר טובה מזו שמשולמת לעולה החדש

זאב אלקין: עוד פעם, ברור לי שעולה חדש שהוא בא עם משאבים, או מתחיל לעבוד באופן מיידי, אז ברור לי שהוא מרוויח

זאב אלקין:  כי השלמת הכנסה לא מגיעה לו, וסל הקליטה מגיע לו מכל מיני פרמטרים

זאב אלקין:  זה ברור, לא לאלה אני דואג

זאב אלקין:  אני דואג לצד ההפוך, למי שמגיע לפה בלי כלום, עליהם אנחנו מדברים

זאב אלקין:  איך הוא צריך לעמוד בציפיות שיש ממנו מבחינה מקצועית של מדינת ישראל, ועל זה כל הסיפור של סל הקליטה בחצי שנה הראשונה לא לעבוד, אלא להקדיש אותם; אחד ללימוד עברית, שנית לחיפוש עבודה בהתאם למקצוע שלו וכל מיני תהליכים שהוא צריך לעבור לפעמים, כל מיני השלמות מקצועיות בשביל תעודות וכו'

זאב אלקין:  זו התפיסה הבסיסית של הקליטה במדינת ישראל, מימים ימימה, לא המצאה לא היום ולפני שהגעתי לבית הזה היא הייתה כזאת, ועוד כשעליתי בערך הייתה כזאת

זאב אלקין:  ברגע שנפתח מסלול של קליטה ישירה, זו הייתה פחות או יותר התפיסה

זאב אלקין:  נדמה לי בשנות ה-90, נכנס ככה בהמוניהם כמסלול של קליטה ישירה, ולא קליטה במרכזי קליטה ששם התפיסה הייתה אחרת

זאב אלקין:  עברו מאז הרבה מים, גם בירדן וגם בירקון

זאב אלקין:  השאלה היא איפה אנחנו עומדים היום מבחינה מקצועית, וזה חישוב שביקשנו מכם עוד לעשות בדיון הקודם

זאב אלקין:  כמה בפועל בן אדם מקבל היום לצורך שכירות דירה שלו במסגרת סל קליטה, מה הסכום? זה לא מסובך נכון? תסכים איתי

אהרן אוזן: אני כן אומר

זאב אלקין: אני לא נכנס לשאלה מה עושים עם התוצאות של התובנה הזאת, אבל לפחות לא כדאי שנרמה את עצמנו, כדאי שנדע איפה אנחנו עומדים באמת

זאב אלקין:  כחברה, כמדינה

אהרן אוזן:   אני כן רוצה לומר שמבחינת ההגדרות של סל קליטה, אם אתה כבוד היושב-ראש הזכרת את שנות ה-90, אז בשמנו אכן סל הקליטה היה מחושב לפי מדרגות

אהרן אוזן:  זאת אומרת היה את החלק של שכר הדירה, החלק של הקיום

אהרן אוזן:  אנחנו כבר יותר מ-20 שנה בסיוע שהוא אחיד, שהעולה מקבל את הסכום ועם זה הוא דואג לכל המחייה שלו, כולל השכירות במידה והוא נדרש

אהרן אוזן:  לכן אנחנו כל הזמן מסתכלים על הסיוע בכללותו

זאב אלקין: אבל בסוף כדי להעריך אם הסיוע בכללותו ממלא את תפקידו המקורי או לא, זאת הדרך היחידה להעריך את זה

זאב אלקין:  אני לא מכיר דרך אחרת

זאב אלקין:  ועוד פעם אני מתבסס פה על המבחנים של מדינת ישראל

זאב אלקין:  לא שלי סובייקטיבית

זאב אלקין:  לא אפילו התחכמות מסוימת שרם הציע לנו ללכת לחוק מסוים שבו מדינה קבעה למרות שעדין זה קביעה של המחוקק ושל המדינה

זאב אלקין:  אני הולך בדרך מאוד מאוד פשוטה שנוגעת למאות אלפי אזרחים במדינת ישראל יותר אפילו נדמה לי

זאב אלקין:  מאות אלפים בטוח

זאב אלקין:  שהמדינה אומרת מה המינימום שבן אדם צריך להתקיים זו השלמת הכנסה, ככה היא קובעת

זאב אלקין:  או הבטחת הכנסה

זאב אלקין:  אם אני לוקח שישה חודשים של הסכום העדכני של השלמת הכנסה או הבטחת הכנסה שיש היום, מכפיל אותו ב-שש, הסכום החודשי ומוציא את זה מהסכום הכולל של סל קליטה כפי שהוא היום, כמה כסף נשאר לי? זה לא מסובך נכון? זו פעולה מתמטית פשוטה, כן? זה בית ספר יסודי

אולגה דדון: לא עשינו את הפירוק הזה, אני מודה

זאב אלקין: העלינו את זה גם בדיון הקודם

אולגה דדון: התייחסנו יותר והתמקדנו יותר כרגע בוועדה על נושא ההמשך

זאב אלקין: תיכף נדבר על זה

אולגה דדון: אבל הפירוק הזה שאתה מדבר עליו, אנחנו לא עשינו בהחלט

אולגה דדון:  שאנחנו מסתכלים אפילו על מענק ההסתגלות ששולם בתקופה הזאת שדיברנו מקודם, אנחנו רואים תוספת של מאות מיליונים, ולכן התשובה היא נמצאת כבר שם ביחס לכמה כסף נדרש - - -      

זאב אלקין: אגב, מענק הסתגלות כמה היה בחודש?      

אולגה דדון: עד 2,000 ₪ בחודש

זאב אלקין: אגב אני אגלה לך סוד, שהיה דיון מה עוד צריך להיות עשו את מה שאני הצעתי

זאב אלקין:  כשהיה דיון מה הגובה שצריך להיות מענק ההסתגלות, יצאו מתוך תהליך דומה למה שאני תיארתי כרגע

זאב אלקין:  חישבו כמה כסף נשאר לשכירות מתוך סל קליטה אם מוציאים את השלמת ההכנסה

זאב אלקין:  ראו שזה לא מספיק בעליל במחירי השכירות שיש היום, ולכן המדינה אמרה לבן אדם שבוודאות, בסבירות גבוהה שהוא מגיע בלי כלום בגלל הסיפור הזה של המלחמה, אני מוסיפה סכום כזה וכזה

זאב אלקין:  בדיוק ככה הגענו לזה

אולגה דדון: כנראה

אולגה דדון:  אני לומדת עכשיו שככה זה היה

אולגה דדון:  אבל שוב - - -     

זאב אלקין: הרי זאת הייתה יוזמה משותפת של שיכון וקליטה בממשלה הקודמת בקבינט העלייה והקליטה, כל הסיפור של מענק ההסתגלות וכשקיימנו דיונים פנימיים

זאב אלקין:  למשל אצלנו בשיכון כמה צריך לדרוש וכמה צריך זה, זאת הייתה הדרך, זה המדד

אולגה דדון: אבל זאת הייתה החלטה שתחומה בזמן

זאב אלקין: הכל בסדר

זאב אלקין:  מדינת ישראל יכולה להחליט, "זה נכון, אין לי"

זאב אלקין:  היא יכולה להחליט "זה נכון, אני אגיע לשם בכמה שלבים"

זאב אלקין:  היא יכולה להחליט "זה לא נכון אני משנה תפיסה, מבחינתי העולה צריך לעבוד מהיום הראשון"

זאב אלקין:  היא יכולה להחליט כל דבר, אבל רצוי שהיא תעשה את זה בצורה מודעת עם עיניים פקוחות עם ההבנה של המשמעויות, ולא תרמה את עצמה

זאב אלקין:  ולכן, אם אנחנו רוצים להבין עד כמה היום סל קליטה ממלא את מטרתו למי שמגיע לפה בלי משאבים שהוא יכול להשקיע בעצמו בחצי שנה ראשונה ובלי דיור שיש לו בארץ, לצורך העניין לא מישהו שמכר שם דירה, קנה פה דירה ואז הוא משתמש בסל קליטה רק לצרכי פרנסה

זאב אלקין:  אלא מישהו שמגיע עירום ועריה, כמות שהוא

טטיאנה (טניה) מזרסקי: אין בעיה שתחמירו קריטריונים ותבקשו את המידע וההצהרות מהעולים, רק שבאמת מי שזקוק שיקבל - - -      

זאב אלקין: זה אחר כך כבר שאלה מה עושים עם זה, חברת הכנסת מזרסקי, אפשר להחליט שמי שיוכיח שאין לו, משלימים לו ולא לכולם

זאב אלקין:  שזה לא יהיה סיוע אוניברסלי

זאב אלקין:  בזמן המלחמה הלכו על מלחמה, כי זאת הייתה הערכה סבירה ומהירה שזה נכון

זאב אלקין:  עכשיו אפשר להגיד, המלחמה נמשכת כבר הרבה זמן, זה כבר לא מדויק

זאב אלקין:  מי שרצה להוציא כסף מרוסיה, יכול להיות שלפעמים היום הוא יכול

זאב אלקין:  באוקראינה אולי גם כן יש איזושהי אופציה למכור משהו כי זה כבר לא אנדרלמוסיה של הימים הראשונים של המלחמה

זאב אלקין:  אז אפשר לשים כל מיני מבחנים שהם לא סתם מלחמה, אלא מבחנים אחרים, ואז הם יהיו גם אוניברסליים לא רק לעולים מרוסיה אוקראינה, אלא לכל עולה, לא משנה מאיפה הוא מגיע, שהוא עומד במבחן הזה

זאב אלקין:  שאין לו דיור והוא לא העביר לפה כסף מעבר למכסה מסוימת

זאב אלקין:  אפשר לדון בקריטריונים

זאב אלקין:  הם יכולים להיות מצומצמים יותר או פחות, אבל אני כרגע מנסה להבין את התמונה

זאב אלקין:  נניח אין לו כלום, כמוני

זאב אלקין:  אני עליתי ארצה עם 150 דולר, זה מה שהיה לי

זאב אלקין:  זה כל הרכוש שהבאתי איתי ועוד כמה ספרים שיכולתי לשלוח, זה היה כל רכושי

זאב אלקין:  אז הנה מגיע מישהו כזה, מה היום מדינת ישראל אומרת לו?      

אולגה דדון: אז כאמור, עדכון סל קליטה אני רק אוכל לחזור על מה שנאמר פה

אולגה דדון:  מדובר פה בסכומים מאוד משמעותיים

אולגה דדון:  לא מדובר על משהו נקודתי, רק לחירום ומלחמה

זאב אלקין: יכול להיות אבל אני לא שואל כרגע כמה זה עולה לתקן

זאב אלקין:  אני שלב ראשון שואל מה אפשר לעשות עם מה שנותנים היום

זאב אלקין:  והאם זה עומד ברף המקצועי שעשה לעצמו משרד עלייה והקליטה, שאיתו התחלנו את הישיבה ואתה אמרת בצדק כשפתחת, כן זאת המטרה של סל קליטה

זאב אלקין:  שחצי שנה בן אדם אין לו הכנסות נוספות

זאב אלקין:  בוא נבין כמה נשאר לו להוציא על הדיור

אולגה דדון: אז אנחנו נצטרך לעשות עבודה נוספת

זאב אלקין: אגב אם אתם רוצים, אם יש למישהו פה נתון של כמה זה השלמת הכנסה, אז אפשר לעשות את זה על המקום

אולגה דדון: כמה זה השלמת הכנסה היום?      

זאב אלקין: זה אתם בטח לא יודעים, האוצר אולי יודע

דניאל בלנגה: לגבי הבטחת הכנסה

זאב אלקין: כן הבטחת הכנסה

דניאל בלנגה: נגיד אם אנחנו משווים, אז הבטחת הכנסה זה בסביבות 1,800 ₪ ליחיד, כשסל קליטה עומד על 2,857 ₪ ליחיד נכון להיום

דניאל בלנגה:  זאת אומרת היום סל הקליטה הוא משמעותית יותר גבוה מהבטחת הכנסה

זאב אלקין: ברור, כי הוא כולל גם דיור

זאב אלקין:  השאלה כמה נשאר לדיור

דניאל בלנגה: הבטחת הכנסה לא כוללת דיור

דניאל בלנגה:  יחיד מתחת לגיל 55 לצורך העניין, אין לו סיוע בשכר דירה כשהוא מקבל הבטחת הכנסה

זאב אלקין: לא, בחצי שנה ראשונה, סל קליטה שלו מחושב שיש לו

דניאל בלנגה: לא, אני אומר אם ההשוואה שלנו היא הבטחת הכנסה, שזה הדמי המינימליים שביטוח לאומי משלם

דניאל בלנגה:  אז ההשוואה הזאת, הבטחת הכנסה בעיקרון כוללת דיור כי הוא לא מקבל סיוע נוסף בדיור

זאב אלקין: זו בדיוק הנקודה

זאב אלקין:  השלמת הכנסה במדינת ישראל, והבטחת הכנסה לא משנה מחושבת מתוך איזושהי תפיסה שבעיני היא מוטעית אבל זה דיון אחר, וויכוח אחר, לא קשור לשולחן הזה, שלבן אדם יש פתרון לדיור

זאב אלקין:  כי המדינה אמרה לעצמה כל הזמן, או שיש לו דירה משל עצמו בדרך כזאת או אחרת, או שהוא קיבל דיור ציבורי בדרך כזאת או אחרת ולכן כשאני מחשבת את השלמת ההכנסה, אני לא לוקחת בחשבון את סעיף הדיור

זאב אלקין:  איך אני יודע את זה? כי בן אדם שיש לו דירה בבעלותו במרכז תל אביב, ובן אדם שאין לו שום דירה, מקבלים את אותה השלמת הכנסה בדיוק

זאב אלקין:  זאת אומרת שאין מבחן בעלות על דירה על השלמת הכנסה

זאב אלקין:  אין

דניאל בלנגה: גם סל קליטה אותו דבר

זאב אלקין: ולכן שמדינת ישראל מחשבת השלמת הכנסה היא לא שואלת את עצמה את השאלה, האם לבן אדם יש פתרון דיור

זאב אלקין:  היא יוצאת מתוך נקודת הנחה שיש לו

דניאל בלנגה: אני לא מכיר את ההנחה הזאת, אבל לצורך העניין אני לא רואה סיבה - - -     

זאב אלקין: בוודאי שכן, אחרת היא הייתה אומרת אם היא הייתה מחשבת גם סעיף דיור, המדינה לא פראיירית

זאב אלקין:  היא מיד הייתה אומרת "אם יש לך דירה בבעלותך, אז אני מקזזת לך את זה מהשלמת הכנסה" והיא לא עושה את זה

זאב אלקין:  אני בזמנו שהתעמקתי בגובה הסכום של השלמת הכנסה, עוד פעם, בסיוע של חבריך של פעם באגף תקציבים - מאז הם גדלו והפכו לסגנים וחלקם כבר עזבו את האגף - אבל בסופו של דבר כשעסקנו בזה, זה היה ברור, את זה אמרו כולם

זאב אלקין:  מדינת ישראל כשמשלמת השלמת הכנסה, היא יוצאת מתוך נקודת הנחה שיש לך פתרון דיור, ואם אין לך, יש צינורות אחרים מקובלים לתת לך מענה, דיור ציבורי, תשלום שכר דירה מוגדל אם אתה זכאי לדיור ציבורי וטרם קיבלת

זאב אלקין:  אם אתה לא זכאי לדיור ציבורי וזכאי לסיוע בשכר דירה כמו אזרח ישראלי משהו אחר, אבל זה לא חלק מהמשחק של השלמת הכנסה, זה מסלול אחר

זאב אלקין:  ולכן, זה אירוע של השלמת הכנסה

זאב אלקין:  הוא לא כולל סעיף דיור, הוא כולל דברים אחרים, כשהוא מחושב, כשדנים כמה הוא צריך להיות וכו', אוכל, תרופות, תחבורה וכן הלאה

זאב אלקין:  לכן, אם אני לוקח למשל סכום לזוג, ניראה לי זה יותר רלוונטי ויותר דומה, נגיד על זוג כמה זה השלמת הכנסה היום? או הבטחת הכנסה, זה אותו דבר, אין הבדל

דניאל בלנגה:  	יש הבדל בין גיל העבודה ללא גיל העבודה

דניאל בלנגה:  זה 2,090 ₪ לחודש

אולגה דדון: לזוג

זאב אלקין: כן לזוג

זאב אלקין:  וכמה היום סל קליטה לזוג?  

אהרן אוזן: 5,200 ₪

זאב אלקין: חודשי

אהרן אוזן: כן

זאב אלקין: כפול שישה חודשים

זאב אלקין:  5,200 ₪?      

אהרן אוזן:    5,246 ₪ בנוסף לסכום הראשוני שהוא מקבל בנתב"ג

זאב אלקין: שזה כמה? אבל זה בדרך כלל הצטיידות ראשונה, זה לא כאילו

אהרן אוזן: זה עוד 2,500 - - -     

זאב אלקין: בוא נחשב את זה חצי שנתי

זאב אלקין:  כמה זה סל הקליטה כולו?      

אהרן אוזן: 37,800 ₪

זאב אלקין: זה לזוג כן?      

אהרן אוזן: נכון

זאב אלקין: זה כל הסל שלו, שזה כולל גם הצטיידות במכשירי חשמל, וכל מיני דברים מהסוג הזה

זאב אלקין:  זו איזושהי הצטיידות ראשונה

זאב אלקין:  שמתוכם תשלום ראשון של נתב"ג הוא כמה?          

אהרן אוזן: הוא מחולק לשניים

אהרן אוזן:  יש 2,500 ₪ במזומן, ועוד תוספת של 3,700 ₪ אבל כללתי את כל הסכומים בתוך הסכום החצי שנתי

זאב אלקין: אוקיי

זאב אלקין:  ואתה אומר שהבטחת הכנסה זה 2,090 ₪ לחודש

זאב אלקין:  וכמה זה למבוגרים?      

דניאל בלנגה: לקשישים אבל זה פתרון אחר

דניאל בלנגה:  למבוגרים זה בערך 6,000 ₪ לחודש

זאב אלקין: לזוג?       

דניאל בלנגה: לזוג

זאב אלקין: לא, לא

זאב אלקין:  אתה מגזים

דניאל בלנגה: השלמת הכנסה

זאב אלקין: לדעתי אתה מגזים עם ה-6,000 ₪ לחודש

טטיאנה (טניה) מזרסקי: העניין הוא שגם זוגות שמגיעים טרום פנסיה, מקבל הרבה פחות מאלה שהגיעו כבר בגיל הפנסיה

טטיאנה (טניה) מזרסקי:  וטרום פנסיה, הם לא מצליחים למצוא פרנסה

טטיאנה (טניה) מזרסקי:  אין שפה, ואין כוח לעבוד - - -         

אהרן אוזן: ולכן סל הקליטה יותר גבוה

דניאל בלנגה: בקשישים ממה שאני מכיר, זכאים בלאו הכי להשלמת הכנסה

אהרן אוזן: טרום פנסיה יותר גבוה מהזוגות הרגילים שדיברנו עליהם, כן

דניאל בלנגה: יושב ראש ממה שאני מכיר, קשישים בלאו הכי זכאים להשלמת הכנסה

זאב אלקין: נכון

דניאל בלנגה: אז לכן, זה לא משנה

דניאל בלנגה:  כי בלאו הכי הם יזכו לסכום הגבוה

דניאל בלנגה:  ההשוואה הרלוונטית זה גיל העבודה זה מה שאנחנו מדברים היום

זאב אלקין: למה? הרי בגיל העבודה אתה מעוניין לדחוף את הבן אדם לעבוד

דניאל בלנגה: בסדר אבל אתה רצית להשוות לביטוח לאומי

דניאל בלנגה:  זה מה שאנחנו עושים

זאב אלקין: גם השלמת הכנסה זה  ביטוח לאומי

דניאל בלנגה: כן אבל השלמת הכנסה זה רק קשישים

זאב אלקין: כן

דניאל בלנגה: והם בלאו הכי גם העולים החדשים הקשישים  מקבלים השלמת הכנסה ולכן הם בלאו הכי זכאים לסכום מביטוח לאומי

זאב אלקין: הם לא מקבלים בחצי השנה הראשונה לדעתי

דניאל בלנגה: ממה שאני מכיר הם מקבלים - - -     

זאב אלקין: לדעתי לא

דניאל בלנגה: אני אבדוק את זה

זאב אלקין: העולה החדש מקבל בחצי השנה הראשונה שלו השלמת הכנסה אם הוא קשיש? לדעתי לא

זאב אלקין:  רק שהוא מסיים את התקופה של סל הקליטה

אהרן אוזן: את קצבת הזיקנה הוא מקבל

זאב אלקין: אבל לא השלמת הכנסה

דניאל בלנגה: אני אבדוק את זה

זאב אלקין: לדעתי לא

זאב אלקין:  אני חושב שאתה טועה פה

דניאל בלנגה: אני אבדוק

זאב אלקין: בואו  נעשה חישובים לפי 2 אופציות; אז אם זה גיל עבודה זה 2,090 ₪ ואם זה, אתה אומר אם זה קשיש כמה זה?          

דניאל בלנגה: אם זה קשיש, 6,420 ₪

זאב אלקין: נו, נעשה מתמטיקה פשוטה

זאב אלקין:  אם זה 6,320 ₪ כפול 6 חודשים, זה יותר מסל הקליטה אפילו

זאב אלקין:  עוד לפני שהגענו לדיור

זאב אלקין:  כי גם אצל קשיש זה לא כולל דיור

דניאל בלנגה: רגע, אבל אני לא בטוח שאנחנו משווים פה תפוחים לתפוחים

זאב אלקין: למה? למשל חלק קשישים

זאב אלקין:  אם אני צודק - - -         

דניאל בלנגה: חלק קשישים

דניאל בלנגה:  אבל אם הם לא זכאים להשלמת הכנסה, הם זכאים לפחות לסל קליטה בתוספת קצבת הזקנה לא?          

אהרן אוזן: נכון

אולגה דדון: כן

זאב אלקין: בסדר שקצבת הזקנה זה כמה?          

דניאל בלנגה: היום בסביבות 1,600 ₪

זאב אלקין: לזוג זה כפול 2

טטיאנה (טניה) מזרסקי: כן זה ליחיד 1,600 ₪

דניאל בלנגה: כן

דניאל בלנגה:  זה בערך 3,200 ₪

דניאל בלנגה:  הוא מקבל את זה בנוסף לסל הקליטה שהוא מקבל

זאב אלקין:    אוקיי

זאב אלקין:  אז זה כאילו הסכום שנשאר לו לשכירות לפי התפיסה הזאת

זאב אלקין:  כי כל השאר - - -     

דניאל בלנגה: אדוני היושב ראש, אני מציע שאולי אנחנו באמת נעשה את החישוב הזה, ונראה לך את ההשוואה של ביטוח לאומי מכל אחד מהפרופילים

אולגה דדון: אנחנו לא נישב פה לנחש, אנחנו פשוט נשב פה לנחש

אולגה דדון:  אנחנו נוציא טבלאות כמו שצריך בצורה מסודרת ונעשה את - - -         

רן מלמד:  	כן זה היה צריך להיות להיום

זאב אלקין: כעיקרון כן, דיברנו על זה בישיבה הקודמת

זאב אלקין:  זו בדיקה מקצועית מינימלית שצריך לעשות כדי להבין עד כמה המסלול של סל הקליטה נכנס

זאב אלקין:  ואתם צריכים גם לתכלל עוד כמו שאמרתי הטבות שצריך לראות כמה הם היום אבל הם לפחות בסדר גודל של 800 ₪, היו בשנת 2015

רן מלמד: לקשישים

זאב אלקין: לקשישים כן

קריאה: יש הבדל משמעותי בין הטבות לקשישים לבין הטבות - - -     

זאב אלקין: אבל גם הבטחת ההכנסה ללא קשישים גם מקנה כל מיני הטבות

קריאה: כן פשוט פחות

זאב אלקין: פחות

זאב אלקין:  זה גם אפשר לעשות הערכה, אבל זה משהו שצריכים לשקלל

זאב אלקין:  אלא אם כן לשנות את החוק, שעולה חדש בחצי שנה הראשונה זכאי לאותן ההטבות

זאב אלקין:  זו גם אופציה

זאב אלקין:  או קיי

זאב אלקין:  שזה אגב חוק שאולי כדאי לחשוב עליו

זאב אלקין:  בסדר גמור, אז זה לגבי החצי שנה הראשונה

זאב אלקין:  עכשיו, איפה אתם עומדים לגבי, אתה בצדק אומר שזה אירוע תקציבי אבל היה פה שר לגבי כיווץ של הסכומים לפרק זמן יותר קצר

זאב אלקין:  שר העליה והקליטה הופיע פה במליאת הוועדה, ואומר שאומנם הנושא הזה לא נסגר סופית במסגרת דיוני תקציב, אבל גם לא הורד מסדר היום, וסוכם שיהיה צוות

זאב אלקין:  בזמנו הבטיחו לנו שהמסקנות של הצוות הזה יהיו בסביבות חודש מאי, גג יוני

זאב אלקין:  אנחנו היום כבר בסוף יולי

זאב אלקין:  המטרה הייתה, אם אפשר להגדיל להגדיל אבל אם לא, לפחות לקחת את אותו סכום סיוע שהעולה מקבל במשך 5 שנים, ולכווץ אותו לשנתיים או לשלוש, כדי שהסכום יהיה יותר משמעותי בשנים הראשונות

זאב אלקין:  איפה אנחנו עומדים בעניין הזה

אולגה דדון: אנחנו עדין לא ירדנו

אולגה דדון:  אנחנו ממש לא ירדנו, אנחנו בעד לייעל את הסיוע הזה שיהפוך להיות יותר משמעותי, לא מבחינת ההגדלה, אלא מבחינת יכולת הסיוע שלו

קריאה:   מה אתם עובדים? מה אתם עושים?          

אולגה דדון: הצוות עדין ממשיך לעבוד

אולגה דדון:  גם אגף התקציב נמצא בתוך הצוות גם משרד השיכון

אולגה דדון:  אנחנו עושים המון המון תבחינים

אולגה דדון:  עולות המון סוגיות שצריך לבדוק, כי אנחנו באמת רוצים שהסיוע יהיה סיוע משמעותי ואמיתי ולא סתם כמו שאמרת בעצמך שנה רביעית - - -      

זאב אלקין: אבל אני לא מבין למה זה כל כך ארוך הרי, יש סיכוי שהאוצר יגדיל את סך הסיוע בתוך התהליך הזה?      

אולגה דדון: את סך הסיוע?   

זאב אלקין: נניח היום בן אדם במשך ארבע וחצי שנים מהחודש ה-שביעי והלאה, או שמיני היום, מקבל סכום מסוים עד סוף השנה החמישית

אולגה דדון: נכון

זאב אלקין: זה סכום X

זאב אלקין:  עוד פעם, כל אחד לפי הקטגוריה שלו

זאב אלקין:  יש סיכוי שהסכום הזה יגדל כתוצאה מהשיח שלכם?          

אולגה דדון: אנחנו לא דיברנו על הגדלה

אולגה דדון:  אנחנו דיברנו על הגדלת המסגרת

זאב אלקין: בסדר גמור

זאב אלקין:  אז המסגרת זו אותה מסגרת, והיות והמסגרת זו אותה מסגרת מה כל כך מסובך מקצועית? כאילו מה כבר האופציות

זאב אלקין:  הרי אפשר לחלק את אותו כסף לשנתיים, אפשר לשלוש, אפשר שוויוני אפשר במדרגות יורדות, אבל בסוף

רן מלמד: כמה זמן לוקח? יש אנשים שצריכים את הכסף לחיות

רן מלמד:  מה אתם עושים שם?          

זאב אלקין: רן, זכות הקריאות ביניים רק לחברת כנסת מזרסקי בישיבה הזאת

רן מלמד: אפשר בהמשך גם לדבר מה ששטח מדבר בעצם, כי כולם פה עובדי מדינה, אבל מה ששטח מדבר אפשר להגיד?      

זאב אלקין: תיכף אני אתן לך זכות דיבור, רק אני מנסה להבין למה זה לוקח כל כך הרבה זמן

זאב אלקין:  הנושא הזה עלה, השר הופיע פה בפעם הראשונה עוד עם הקמת הממשלה בחורף, אמר 'זה מה שאני רוצה לעשות בינואר

זאב אלקין:  זה הכיוון שלי, זה נכון שאני לא ממשיך את מענק ההסתגלות, ולא ממשיך פה, אבל זה השינוי שאני רוצה להביא'

זאב אלקין:  גם שוחח איתי בפרטי בנושא הזה לא פעם ולא פעמיים

זאב אלקין:  ניסו לסגור את זה בתקציב, לא הספיקו אמרו משאירים לצוות שמהר גם כן דובר פה כששר היה פה, דיברו על מאי יוני

זאב אלקין:  הצוות הזה יגבש את המסקנות שלו בנושא הזה

זאב אלקין:  אנחנו היום סוף יולי, הולכים לקראת תקופה שהיא בדרך כלל לא תקופה של התקדמות אינטנסיבית במסדרונות הממשלה של אוגוסט ספטמבר, חצי אוקטובר

זאב אלקין:  אני מנחש שמה שלא יתקדם עד עכשיו לא יתקדם הרבה אז, כי תמיד מישהו יהיה בחופשה בישיבה שינסו לקבוע, או שיהיו חגים, ולמה זה צריך לקחת כל כך הרבה זמן? הרי אם המסגרת היא אותה מסגרת, זה לא כל כך הרבה אופציות, כמה כבר אופציות יש

אולגה דדון: עדין מדובר בהגדלה של תזרים מזומנים

זאב אלקין: אני יודע

זאב אלקין:  למה האוצר לא מתלהב מזה, כי יש פה תקופה ראשונית שיש סוגייה תזרימית אני מבין את זה

דניאל בלנגה: זה לא תזרימי, זה חד פעמי

דניאל בלנגה:  וזה תלוי גם, העלות החד פעמית תלויה במתווה שיוחלט עליו

דניאל בלנגה:  יש הבדל בכמה עלות אתה משלם אם אתה עושה את זה מ-5 ל-3, או מ-5 ל-2

זאב אלקין: נכון

טטיאנה (טניה) מזרסקי: ואם אתה עושה את זה הדרגתי, או שאתה עושה את זה  - - -         

זאב אלקין: אבל אין הרבה אופציות

זאב אלקין:  סך הכל על השולחן איך שאני יכול לדמיין לעצמי, יש שלוש אופציות, ארבע אופציות, חמש אופציות

זאב אלקין:  כמה כבר אפשר

זאב אלקין:  אף אחד לא מציע לכווץ את זה לשנה אחת בלבד, לשנה הראשונה

זאב אלקין:  כולם דיברו על בין שנתיים לשלוש

זאב אלקין:  אני הצעתי אפילו לבנות שני מסלולים שזה יהיה אופציונאלי לעולה, ואז בכל אחת משתי האופציות, שנתיים ושלוש יש אופציה ירידה הדרגתית או לעשות את זה שוויוני

זאב אלקין:  זה הכל

זאב אלקין:  עכשיו, מה מסובך?          

אולגה דדון: המסובך הוא, קודם כל בהחלט לבחון את - - -      

זאב אלקין: חוץ מזה שהאוצר אומר 'אין לי כסף'

זאב אלקין:  זה אני מבין

אהרן אוזן:   אז לכן, כדי שבסופו של דבר, זו לא תהיה התשובה הסופית

אהרן אוזן:  אנחנו מנסים, כל מה שאנחנו עובדים עליו זה לראות איך מהכסף שקיים אנחנו יכולים להתאים את הסיוע, כדי שהוא מצד אחד מי שזקוק לו יקבל תוספת משמעותית, ומצד שני לא יפרוץ את המסגרת

אהרן אוזן:  לכן אלה כל הבחינות - - -     

זאב אלקין: אין פה ניסים

זאב אלקין:  אומר האוצר בצדק, 'אני אצטרך לשלם פה תקציב חד פעמי'

זאב אלקין:  הוא לא יהיה בשביל השנים הבאות, כן זה לא משהו של בסיס תקציב, אבל בגלל שאני משנה את הגיבנת שהייתה 5 שנים לגיבנת של 3 או שנתיים, אז אני בשנים הראשונות, את הפערים הקטנים האלה של מה שאני מבליע פנימה, שאגב זה לא כזה הרבה כסף, כי בסוף, בשנים האחרונות שולם סכום קטן

דניאל בלנגה: לא זה לא מעט כסף

אולגה דדון: זה הרבה כסף

זאב אלקין: כמה זה הרבה כסף? כל העלות של שנה חמישית

זאב אלקין:  עולים שהם היום שנה חמישית בארץ, כמה זה בכסף?      

דובר: מ-100 ₪, זה מה שאמרו,          

אהרן אוזן:  כן אבל מרגע שיתחיל המתווה התוספת תהיה על כל ה-חמש שנים

אהרן אוזן:  זאת אומרת יש לנו את מי שעכשיו מקבל את כל ה-חמש שנים - - -     

זאב אלקין: אני מבין אבל אם אתה לא מגדיל את המסגרת, אז כל מה שאתה עושה, הוא נותן לך הלוואה

זאב אלקין:  זו המשמעות

זאב אלקין:  הוא אומר, מה שהיית צריך לקבל בשנה חמישית, אני אתן לך כבר בשנה השלישית לצורך העניין, ואז הוא אומר 'זה עולה לי יותר, כי אני לא תכננתי לתת לעולה המסוים הזה את הכסף הזה השנה, אני תכננתי לתת לו את זה בעוד שנתיים'

זאב אלקין:  זה בגדול המהלך

זאב אלקין:  אני מפשט את זה קצת, אבל מתמטית זה בערך סדרי גודל של מה שקוראים, ואותו דבר לשנה רביעית

זאב אלקין:  אז רק כדי להמחיש על מה אנחנו מדברים

זאב אלקין:  הסיוע החודשי בשנה חמישית כמה הוא?      

אולגה דדון: 99 ₪

זאב אלקין: 100 ₪ לצורך העניין

זאב אלקין:  פר בן אדם

זאב אלקין:  1,200 ₪ פר עולה

זאב אלקין:  כמה עולים עלו לארץ לפני 5 שנים ועדין גרים פה?      

טטיאנה (טניה) מזרסקי: אנחנו עשינו את כל התבחינים אבל זה נורא תלוי במתווה

זאב אלקין: אבל סדרי גודל אפשר להבין

זאב אלקין:  כמה עולים זה?      

אולגה דדון: מדובר בסופו של דבר בכמה מיליונים

זאב אלקין: זה אגב משפחה

דניאל בלנגה: זה בעשרות מיליונים

אולגה דדון: עשרות מיליונים במינימום

דניאל בלנגה: אם אתה מגדיל את זה בשנתיים, אז אתה צריך לשלם את זה פעמיים

זאב אלקין: נכון

זאב אלקין:  אמרתי, גם שנה רביעית כן

זאב אלקין:  אבל בסוף, אם אני מדבר על שנה חמישית לצורך העניין, זה 1,200 ₪ פר משפחה

זאב אלקין:  כמה משפחות עלו לפה?          

אולגה דדון: שוב פעם אנחנו עשינו את הבדיקה ובמינימום מדובר בתוספת של עשרות מיליונים ותלוי במתווה

אולגה דדון:  כל פעם שמשנים את המתווה, הסכום משתנה והכי חשוב פה להחליט כרגע מה הכי אפקטיבי לאותו - - -     

זאב אלקין: אני הייתי עכשיו לארג' אולגה

זאב אלקין:  לקחתי 15,000 משפחות

אולגה דדון: כן

זאב אלקין: יש פחות בשנה חמישית, יכול להיות שהעלייה הזאת של שנה אחרונה תגיע לשנה החמישית יהיו  מספרים יותר גדולים

אולגה דדון: כמובן

זאב אלקין: כרגע אם אני מדבר על השנים הקרובות שזה מה שמטריד את האוצר, מספרי העלייה יהיו נמוכים יותר ולכן זה סדר גודל של 15,000

זאב אלקין:  אני הייתי סופר לארג'

זאב אלקין:  במשפחות, למדוד את העלייה

זאב אלקין:  יש פחות

זאב אלקין:  גם צריכים להוריד מפה את כל אלה שזכאים לדיור ציבורי, כי הם מקבלים בדרך אחרת

זאב אלקין:  ושזה כל הקשישים וזה, זה ממש אני פה הלכתי מאוד גבוה, זה נתן לי 18 מיליון

זאב אלקין:  על כל העלות של שנה חמישית לקראת השנה הקרובה

זאב אלקין:  זה הכל וזה הרבה פחות כי 15,000 משפחות אין, איך שאתה לא בודק את זה

זאב אלקין:  אחרי שאתה מוריד קשישים, ומוריד את כל הזכאים לדיור ציבורי, ואת אלה שלא נשארים פה, שזה גם סדר גודל של 20%, גם הם לא מקבלים

זאב אלקין:  כלום

אהרן אוזן: מתווה כזה לא משנה את המציאות של העולים החדשים

אהרן אוזן:  זאת אומרת אם אני לוקח בחשבון את ה-100 ₪

זאב אלקין: אבל אתה אומר שאתה לא משנה את המסגרת

אהרן אוזן: את המסגרת, זה מה שאני אומר

אהרן אוזן:  הבחינה שלנו היא לשנות - - -   

זאב אלקין: אז שנה רביעית שלך תוסיף עוד כסף

טטיאנה (טניה) מזרסקי: לא אבל אנחנו לא מדברים על מתווה לקחת את ה-99 ₪ מהשנה החמישית, ופשוט להוסיף אותם

זאב אלקין: אז מה המשמעות שאתם לא משנים את המסגרת

טטיאנה (טניה) מזרסקי: אנחנו רוצים לעשות את זה יותר אפקטיבי ויותר יעיל

זאב אלקין: איך?      

טטיאנה (טניה) מזרסקי: אני זורקת כרגע כרעיון

טטיאנה (טניה) מזרסקי:  אם אתה לוקח את כל הסכום שהוא אמור לקבל ב-חמש שנים, ומכווץ אותם לשנתיים או ל-3, ופורס לפי תשלומים שווים, לדוגמה

טטיאנה (טניה) מזרסקי:  זה לא המתווה שאתה מציע כרגע, וזה לא 18 מיליון

זאב אלקין: זה בערך אותו דבר

טטיאנה (טניה) מזרסקי: לא כי אתה לא לקחת עוד 99 ₪ והוספת אותו

טטיאנה (טניה) מזרסקי:  אתה מגדיל - - -     

זאב אלקין: אני לקחתי גם את העלות של השנה הרביעית

זאב אלקין:  אני לא עשיתי את החישוב הזה, ייצא יותר, כי הוא יותר גדול, רק לא דרמטית יותר

טטיאנה (טניה) מזרסקי: אבל המטרה בסופו של דבר היא להפוך את זה ליותר יעיל ואפקטיבי - - - 

זאב אלקין: אבל זה מה שאת עושה

זאב אלקין:  את מוותרת על שנה רביעית, את מוותרת על שנה חמישית, את מחברת את שניהם ביחד ומחלקת אותם לשנה שניה ושלישית

זאב אלקין:  זה מה שאת עושה

זאב אלקין:  עכשיו איך את מחלקת אותה לשנה שניה ושלישית, פחות משנה לו

זאב אלקין:  כי הוא ממילא משלם

זאב אלקין:  משנה לו ההקדמה הזאת, שהוא במקום לחכות לשנה רביעית וחמישית, עכשיו נותן הכל עכשיו בשנים האלה

זאב אלקין:  ואני עשיתי עלות לקחתי מחזור שנתי זה מה שיוצא, וזה יהיה לא 18, זה יהיה 10

דניאל בלנגה: לא אבל אני אומר שגם יש הבדל בין אם אנחנו לוקחים רק את השנה החמישית לדוגמה,      

זאב אלקין: אני מבין - - -         

דניאל בלנגה: אם אני לוקח את השנה החמישית ומביא אותו לשלישית יש הבדל בין אשר לקחתי את השנה החמישית והראיתי אותה לשנייה

דניאל בלנגה:  ככל שאני מקדים יותר, ככה אני גם משלם יותר

אולגה דדון: נכון

זאב אלקין: לא

דניאל בלנגה: כן

זאב אלקין: לא כי זה לא משנה, אתה נותן את זה מעכשיו, אז זה לא משנה לאיזה מחזור אתה נותן את זה

דניאל בלנגה: לא אבל מי שלא נתתי לו, שנמצא עכשיו נגיד בשנה 3-4 הוא עדין ימשיך לקבל את הכסף בשנה החמישית

זאב אלקין: זה הבעיה

דניאל בלנגה: ולכן אני - - - משלם פעמיים

זאב אלקין: זה הפער

זאב אלקין:  זה בדיוק הפער

זאב אלקין:  אבל האם אתה נותן את זה לשנה שניה או שלישית, זה כבר לא משנה

דניאל בלנגה: זה כן

דניאל בלנגה:  זה משנה

זאב אלקין: זה משנה בשנה הבאה, לא השנה

דניאל בלנגה:   נכון

דניאל בלנגה:  אבל זה עדין מקור תקציבי, וזה עדין מגדיל את המקור החד הפעמי

זאב אלקין: הפער הכי גדול יהיה בשנה הראשונה, אחר כך בשנה השנייה הוא יהיה פחות, שנה שלישית עוד פחות ואז זה יתאזן, ולכן הכי גבוה זה השנה

זאב אלקין:  זה נכון שיש גם פער עוד שנה אחרי זה, ועוד שנה אחרי זה

זאב אלקין:  אני יודע, אבל הוא יהיה פחות

זאב אלקין:  לכן אני מחשב לך את ההכי גבוה לשנה ראשונה של ההפעלה הזאת, ופה כל הפער שלך זה כל העלות של השנה החמישית עם כל העלות של השנה רביעית

זאב אלקין:  אז תחמנתי, אני הלכתי לשנה החמישית, כי ידעתי שהסכומים שם הכי מצחיקים

זאב אלקין:  אני יודע

זאב אלקין:  למרות שכמות המשפחות לקחת ממש לארג'ית

זאב אלקין:  אבל גם אם אני אלך לשנה הרביעית שהסיוע הוא יותר גדול, ואלך לכמות משפחות קצת יותר ריאלית של מה שיש, אתה תגיע לסדרי גודל כאלה, בסוף זה נכון, זה ישרוף מיליוני שקלים

זאב אלקין:  זה יהיה סדר גודל, כלל אצבע, 30 מיליון ₪

זאב אלקין:  זה בערך סדרי הגודל שאתה משחק שם במקסימום

זאב אלקין:  בשנה מקסימלית, הקדמה

זאב אלקין:  באחד 30, 40 גג

זאב אלקין:  זה המשחק שלך כי אתה לא עושה את זה לשנה החמישית של מי שהיום עולה

זאב אלקין:  זה לא עלייה של 70,000 איש, זה הרבה פחות אם אנחנו עכשיו עושים את השינוי הזה

זאב אלקין:  זה הכל

זאב אלקין:  ולכן, אני לא מבין מה יש פה כל כך מסובך להתעסק עם זה כל כך הרבה זמן

אולגה דדון: לא, בתהליך כרגע הוא בקבלת מתווה נכון

אולגה דדון:  ברור לנו שבכל מקרה תהיה פה הגדלה תקציבית, וצריך למצוא מקור תקציבי, זה ברור לכולם, ואנחנו נצטרך לעשות את זה ביחד עם משרד האוצר כמובן ובהסכמות

אולגה דדון:  אנחנו עושים הפרדה כרגע

אולגה דדון:  כסף כן צריך למצוא, מקור כן צריך למצוא

אולגה דדון:  צריך הסכמות עם משרד האוצר חד משמעית

זאב אלקין: אנחנו כרגע בוועדה דנים על המתווה הנכון

זאב אלקין:  שוב, כי בסופו של דבר זה לא העיקר לעשות וי ולהגיד עשינו עבודה והלכנו

זאב אלקין:  אנחנו צריכים לקבל החלטה מושכלת, נכונה שתטיב עם העולים ושלא סתם בסופו של דבר נגיע לאותה מסקנה שהכסף הוא לא מועיל, ולא מביא פתרון ריאלי

טטיאנה (טניה) מזרסקי: חלוקת התקציב שבכל זאת תוכננה למשל ל-5 שנים, אתם עושים חלוקה שונה, זה כבר חלק מהמשאבים שאתם יכולים להשתמש בהם

אולגה דדון: לא אנחנו לא יכולים להשתמש במשאבים עד שלא נקבל החלטה סופית על איזה מתווה אנחנו נלך, ועדין אנחנו לא נוכל לעשות את זה בלי הסכמות עם משרד האוצר

זאב אלקין: הכל ברור לי, ידענו את זה כשיצאנו לדרך

אולגה דדון: אז כרגע, הצוות המקצועי באמת - - -         

זאב אלקין: מה הערכה שלכם ללוחות זמנים?          

אולגה דדון: אנחנו לא נכנסים לפגרה, אנחנו כן נמשיך לעבוד

זאב אלקין: נער הייתי גם זקנתי

זאב אלקין:  אני מכיר את משרדי הממשלה

רן מלמד: ממשיכים לא לעבוד גם בפגרה - - -         

זאב אלקין: לא, לא לעניין

רן מלמד: לא אדוני, סליחה שאני אומר

רן מלמד:  יושבים פה אנשים שבאים - - -      

זאב אלקין: לא זה היה לא לעניין

רן מלמד: יושבים פה אנשים אדוני, שיושבים איתך בדיונים פעם אחרי פעם

רן מלמד:  ושומעים פעם אחרי פעם את התירוצים, ואת הדברים הלא מדויקים, והלא ממוסמכים

זאב אלקין: לא לעניין

זאב אלקין:  ואת לא צריכה להתכנס, תתייחסי לשאלה של - - -     

טטיאנה (טניה) מזרסקי: אני רק אתייחס דבר אחד

טטיאנה (טניה) מזרסקי:  אתה יודע, ואתה מכיר את הנושא, הנושא הזה אף פעם לא נבחן בצורה כזאת

טטיאנה (טניה) מזרסקי:  זאת הפעם הראשונה שאנחנו נכנסים לעומק הדבר, מ-2014 התוספת לא עודכנה

שלומית אבינח: גם דוד ביטן דיבר על זה בוועדת קליטה בכנסת ה- 20- - -     

אולגה דדון: לא, אנחנו כמשרד, כצוות מקצועי

זאב אלקין: לא, זה עלה

זאב אלקין:  המשרד לא הלך לבדוק את זה

אולגה דדון: פעם ראשונה במשרד נעשית עבודה כזאת בצורה לגבי הסיוע הספציפי הזה

אולגה דדון:  אני חושבת שבכמה חודשים העבודה נעשית בצורה אינטנסיבית ומעמיקה

אולגה דדון:  כי אנחנו כן רוצים לעשות אותם,      

זאב אלקין: מתי תסיימו אולגה?  

אולגה דדון: לתת לך תאריך, אני כרגע לא יכולה תאריך

זאב אלקין: שנת 2023 בקצב הזה תגיע לסיומה, זה לא יקרה

אולגה דדון: 	 לא אני לא מאמינה שאנחנו לא נסיים לפני, אנחנו נסיים את זה הרבה לפני

זאב אלקין:  הרבה לפני, זה אומר שאם אני קובע ישיבת וועדה הבאה, דיווח על הנושא הזה, מיד עם חזרה מפגרה אתם כבר באים אליי עם תשובות

זאב אלקין:  זו המשמעות 'הרבה לפני'

זאב אלקין:  כי זאת תהיה המחצית השנייה של אוקטובר

זאב אלקין:  אז הרבה לפני סוף השנה, זה מחצית שנה של אוקטובר

זאב אלקין:  בסוף, בחודש דצמבר תסתיים השנה, ככה בדרך כלל קורה

אולגה דדון: אני לא רוצה להתייחס כרגע בשם כל הוועדה

אולגה דדון:  אני רוצה להאמין שאנחנו כן נתקדם משמעותית ונעדכן אותך כמובן

זאב אלקין: אז אנחנו מראש מסמנים לעצמנו לישיבה הראשונה שנקיים, לבקש עדכון בנושא הזה

זאב אלקין:  התייחסות מהירה לפני שאני מסיים

זאב אלקין:  מה עם החודש השביעי? זה כבר אתם מבטיחים לנו המון זמן שאוטוטו זה קורה

אולגה דדון: כן גם זה נמצא בדיון במשרד האוצר, כי גם פה מדובר בתוספת תקציב בסופו של דבר

זאב אלקין: אבל את זה ידענו כל הזמן

אולגה דדון: זה גם חלק מהמתווה

אולגה דדון:  זה גם חלק מהמתווה של אותה וועדה, שגם שם אנחנו בוחנים את הנושא, זה גם מבחינת התוספת התקציבית

אולגה דדון:  כי אנחנו בעד לאשר את ההקדמה של ההגשה

אולגה דדון:  אני מחלקת גם החודש השביעי שהוא סיוע אוטומטי, וגם החודש השביעי להגשת בקשה לסיוע בשכר דירה, לדיור ציבורי

אולגה דדון:  אבל שוב, אנחנו חוזרים לתוספת להגדלת תקציב, זה גם חלק מהמתווה של הדיון בוועדה

זאב אלקין: אז זה יחכה לוועדה? כי עד היום התשובה שנתתם לנו לחודש השביעי, שזה מחכה לנוהל שאוטוטו יתפרסם ששר הקליטה יאשר אותו

אולגה דדון: עדכן

אולגה דדון:  אנחנו - - - להכניס את זה לנוהל

זאב אלקין: ואז בא שר האוצר, ואומר רגע חכו עד שלא תסתדרו איתי על הכל, אני לא מאשר לכם את השינוי הזה

זאב אלקין:  אבל תמיד ידעתם את זה, כשדיברתם על זה שזה כבר בטוח קורה, וזה רק מחכה לנוהל, ומחכה לאישור של המנכ"ל ושל השר, תמיד ידעתם שיש פה טענה מסוימת על המשמעות התקציבית, כי החודש הזה היה באוויר

זאב אלקין:  אבל אף פעם לא נאמר שזה יחכה לוועדה של בין 3-5 שנים

זאב אלקין:  נכון שלומית? תמיד אמרתם עוד חודש נוהל מאי, יוני, כאילו כל פעם נאמר אוטוטו הנוהל יוצא, וזה כבר יהיה מהחודש השביעי

אולגה דדון: - - - אוטומטי או על דיור ציבורי?     

זאב אלקין:  גם וגם, שניהם

אולגה דדון: לא סיוע אוטומטי, ההגדלה לחודש שביעי של סיוע האוטומטי, זה במסגרת אותו דיון כמובן, כי זה משנה את כל המתווה

אולגה דדון:  לגבי דיור ציבורי, אנחנו כן אמרנו שגם אנחנו בעד ומבחינתנו צד חיובי, אבל אנחנו חייבים את ההסכמה של משרד האוצר

זאב אלקין: ואין הסכמה של משרד האוצר

דניאל בלנגה: קודם כל מבחינה תקציבית יש הבדל גדול בין 2 הדברים

דניאל בלנגה:  לגבי החד הוריות קיבלנו את הנתונים - -     

זאב אלקין: לא, לא חד הוריות, זה לא מה ששאלתי

זאב אלקין:  שאלתי סיוע החל מ-1 לחודש השביעי, גם בסיוע האוטומטי וגם בסיוע זכאי דיור ציבורי שמקבלים סיוע בשכר דירה מוגדל

דניאל בלנגה: לגבי הסיוע האוטומטי כמו שאולגה אמרה, מבחינתי זה חלק מהמתווה הכולל שעובדים עליו - - -      

זאב אלקין: טוב לדעת, זאת הפעם הראשונה

זאב אלקין:  או קיי

דניאל בלנגה: אבל גם, אני עדיין לא יודע מה העלויות התקציביות של הדבר הזה, כי לא קיבלתי נתונים על החד- הוריות

דניאל בלנגה:  כן קיבלתי את הנתונים בשבוע שעבר

דניאל בלנגה:  אנחנו נעבוד עליהם, זה מבחינה תקציבית זה הרבה פחות משמעותי ואנחנו ניראה מה אפשר לעשות

זאב אלקין: ולגבי זכאי סיוע בדיור ציבורי? הרי הנושא המקביל שעלה פה שלכאורה כיוון שסל הקליטה נגמר בסוף החודש השישי, מי שזכאי לדיור ציבורי, צריך לאפשר לו להגיש זכאות מתחילת החודש השביעי, ואז ברגע שהוא יגיש זכאות ויימצא זכאי הוא גם יהיה אוטומטית זכאי לסיוע בשכר דירה, אז מה עם זה?          

דניאל בלנגה: טוב פה אנחנו נצטרך להסתכל על הנתונים, אבל שוב, זה עניין של עלות תקציבית

דניאל בלנגה:  אני לא רואה פה עוד טענות - - -     

זאב אלקין: לא, זה עניין של זכאות

זאב אלקין:  זה עלות תקציבית בגלל שאתם לא מספקים דיור ציבורי

זאב אלקין:  תספקו דיור ציבורי לא תהיה עלות תקציבית

זאב אלקין:  הסיוע בשכר הדירה, הוא פתרון בדיעבד

זאב אלקין:  זכאות לדיור ציבורי זו זכותו של בן אדם

זאב אלקין:  אז בחצי השנה הראשונה, מדינת ישראל אומרת יש לך סל קליטה אתה לא זכאי, אנחנו רוצים להבין מי אתה

זאב אלקין:  הוסכם פה על ידי כולם, וגם משרד העלייה והקליטה אמר את זה לפרוטוקול, שזה באמת לא הגיוני שאפשר רק מהחודש השמיני להגיש, זה צריך להיות מהחודש השביעי

זאב אלקין:  זה לא עלות תקציבית זו זכאות, זה שזה גורר אחר כך השלכות, כי המדינה לא יודעת לתת דיוק ציבורי למי שזכאי לו, זו פשלה של המדינה, שהיא משלמת עליו

דניאל בלנגה: מבחינתנו זה היינו הך

זאב אלקין: לא, זה לא היינו הך

דניאל בלנגה: בשביל לתת את הזכאות הזאת, צריך להצביע על מקור תקציבי

זאב אלקין: זכאות שלי

זאב אלקין:  מחר אתה תחליט שאם אני זכאי לעוד משהו שעולה לך כסף, אז אתה תשחיל לי את בדיקת הזכאות ולא תשלם לי את זה כמה חודשים

זאב אלקין:  למה לא? נחמד

זאב אלקין:  סך הכל דרך לעשות כסף

זאב אלקין:  או שאני זכאי או שאני לא זכאי

דניאל בלנגה: כרגע אתה זכאי מהחודש השמיני

זאב אלקין: למה?      

דניאל בלנגה: ככל והמדינה רוצה - - -     

זאב אלקין: למה? מה ההיגיון של זה?          

דניאל בלנגה: זה המצב הקיים, אני לא יודע מה ההיגיון כי אני לא במשרד השיכון

זאב אלקין: לא זה לא קשור למשרד השיכון

זאב אלקין:  זה הקליטה

דניאל בלנגה:  גם אם זה המצב הקיים, בסוף אם אנחנו רוצים לשנות את המצב הקיים צריך להביא לזה מקור תקציבי

זאב אלקין: למה? אפשר לתת דיור ציבורי

דניאל בלנגה: ואז זה במקום מישהו אחר שיקבל סיוע בשכר דירה

זאב אלקין: לא

זאב אלקין:  פשוט אפשר להיות מדינה מתוקנת, עם דיור ציבורי למי שזכאי לו ולתת לו

זאב אלקין:  הרי זה אתם לא בוחרים במשרד האוצר

זאב אלקין:  להיפך, אתה מאטים עכשיו את התוכניות להגדלת המלאי של דיור ציבורי המעטות שהיו, ומצד שני אתה מדבר איתי, אולגה לא היינו שם, היינו שם שזה דבר שהוא אוטוטו מחכה לאישור סל להיכנס לנוהל

זאב אלקין:  אנחנו הולכים אחורה, לא הולכים קדימה פה בדיון הזה

אולגה דדון: כי גילינו מדובר פה בתוספת משמעותית, גם מבחינה תקציבית

אולגה דדון:  מבחינה עקרונית, הרי אין פה התנגדות מבחינה עקרונית להגדיל, כמו שאתה אומר, יש הבדל, בין לאשר אותו

אולגה דדון:  נאשר, נניח ונצא עכשיו מנקודת הנחה שאנחנו אישרנו ואפשר להגיש - - -     

זאב אלקין: אגב, את לא צריכה אותו בשביל זה, כי זה אישור זכאות שלך

זאב אלקין:  הוא לא פקטור בזה

אולגה דדון: הוא מתקצב את משרד השיכון בהתאם

זאב אלקין: זאת תהיה הבעיה שלו, זה נכון

זאב אלקין:  אבל הוא לא פקטור באישור לקביעת הזכאות

זאב אלקין:  זו הסמכות המקצועית שלך

אולגה דדון: נכון אבל בשביל לתקצב את הסמכות המקצועית הזאת, צריך מקור תקציבי

זאב אלקין: הוא יצטרך להתמודד עם זה

זאב אלקין:  אני אשאל אותך, אני אגיד לך אחרת, אם מחר יהיו לך פי 2 עולים, הוא יתמודד עם זה

זאב אלקין:  אם מחר יהיו חצי מהעולים שיש, הוא ירוויח את הכסף וזה ירוויח, פתאום ניראה סוף שנה העברה מהסעיף של זה למשהו אחר, ככה זה מתנהל, זה הולך לפי זכאויות

זאב אלקין:  ולכן אם בן אדם זכאי, הוא זכאי

זאב אלקין:  את לא צריכה לחכות לו לעניין הזה

זאב אלקין:  לתשלום אני מבין, כי זה כסף

זאב אלקין:  פה זו קביעה מקצועית של זכאות

אולגה דדון: אנחנו מדברים על התשלום כרגע

זאב אלקין: לא

אולגה דדון: כי הזכאות בהכרח - - -     

זאב אלקין: לא, כי הזכאות תגרור תשלום אוטומטי, אני אומר לך לכי מבחינה מקצועית על החודש השביעי אין לו מה לעשות עם זה

זאב אלקין:  הוא לא יכול לעצור אותך

זאב אלקין:  זה לא בסמכות של אגף תקציבים זו סמכות מקצועית של משרד הקליטה, הוא יתמודד עם התוצאות

דניאל בלנגה: אני חושב שטוב שמשרדי הממשלה יעבדו בשיתוף פעולה ולא יעשו דברים על חשבון - - -     

זאב אלקין: הבנתי

זאב אלקין:  אז את שומעת לפי התשובה שאני צודק

זאב אלקין:  כשאגף תקציבים יודע שיש לו סמכות וטו

זאב אלקין:  עכשיו אין לו פה סמכות וטו

זאב אלקין:  ולכן, כמו שהבטחתם לו לסדר את זה בנוהל, זה נוהל פנימי שלכם, סמכות מקצועית שלכם נטו

זאב אלקין:  תסיימו את זה כבר

זאב אלקין:  והם יתמודדו עם התוצאות

זאב אלקין:  זה שונה מאוד משכר הדירה האוטומטי שאת מעבירה

זאב אלקין:  כי פה הכל מתחיל בזכאויות

אולגה דדון: אוקיי

זאב אלקין: לפי מה שאני מבין על החד הוריות אין לכם תשובה עדיין

אולגה דדון: על החד-הוריות, מה שדיברת היום, אנחנו חשבנו שדיברתם על משהו אחר

אולגה דדון:  חד ההוריות שלא זכאיות במשרד הקליטה, הן לא נבדקות אצלנו ולא מופיעות אצלנו

זאב אלקין: לא, אנחנו העלינו שתי סוגיות על חד- הוריות

זאב אלקין:  אחת קשורה לזכאות לדיור ציבורי

זאב אלקין:  ביקשנו להמשיך איתם אחרי 15 שנה, כל עוד שיש להם ילדים

זאב אלקין:  זה קשור לדיון הקודם שהיה, ולגבי הדיון הזה אמרנו בחלק מהשנים אתם נותנים סיוע מוגדל לחד הוריות, לדעתנו ברגע שהכרתם בהן כקבוצה נפרדת שזכאית לסיוע מוגדל בתוך סיוע אוטומטי, זה צריך להיות לאורך כל המתווה

זאב אלקין:  זה לא הגיוני שחד-הורית בשנה מסוימת, זכאית לסיוע מוגדל, ובשנה אחרת לא

זאב אלקין:  מה ההיגיון מאחורי זה

אולגה דדון: חד-הורית שהיא זכאית דיור ציבורי?      

זאב אלקין: לא

זאב אלקין:  מה?      

אולגה דדון: אצלי אני מכירה חד-הוריות שהן זכאיות לדיור ציבורי והן עומדות אצלי בתור לממתינים

זאב אלקין: למה? אם הן עובדות הן לא זכאיות לדיור ציבורי מעבר להכנסה מסוימת

אולגה דדון: אם יש להם הכנסה, נכון

אולגה דדון:  אני גם לא יודעת - - -     

זאב אלקין: אבל הן מקבלות סיוע אוטומטי בשכר דירה

אולגה דדון: אוטומטי

זאב אלקין: מוגדל

זאב אלקין:  בשנים מסוימות

זאב אלקין:  אבל לא בכל השנים, זה הסיפור

אולגה דדון: קריטריון חד-הורית

זאב אלקין:  יש קריטריון

זאב אלקין:  בטבלה שהצגתם פה בסיוע בשכר דירה ב-5 שנים, נדמה לי בשנה חמישית או רביעית, לחד הוריות היה מעמד מיוחד

זאב אלקין:  בשנים שקדמו לזה לא, ואני שאלתי למה? מה קרה? כשהם 4 שנים בארץ, זו קבוצה יותר חלשה, שהם 3 שנים בארץ, זו לא קבוצה חלשה?      

אולגה דדון: חד-הוריות גם מקבלות שנה נוספת

אולגה דדון:  הן מקבלות עד סוף שנה שישית

זאב אלקין: גם עוד נימוק

זאב אלקין:  אבל אני דיברתי על גובה הסיוע

זאב אלקין:  אמרתי אם מדינה מקבלת, שזאת קבוצה שראויה לסיוע יותר מוגדל

זאב אלקין:  בסיוע האוטומטי, לא מי שזכאי - - -         

אולגה דדון: אז הכל יהיה ביחד באותו תבחין, כי כך גם גודל הסיוע יישאר, הוא פשוט יתפרס בצורה אחרת

זאב אלקין: זו לא קבוצה גדולה כל כך

זאב אלקין:  אבל אתם צריכים להיות עקביים

זאב אלקין:  זה לא הגיוני שבשנים מסוימות זו קבוצה מאובחנת, ובשנים אחרות, זו לא קבוצה מאובחנת

אולגה דדון: שוב, גם החד-הוריות יכנסו לחלק מהמתווה, והן יקבלו את זה בצורה כמו כולם

זאב אלקין: אוקיי, בסדר הבנתי

זאב אלקין:  אז אנחנו נשמע תשובות על כל זה, אחר כך אני חייב להגיד שזה מאוד מצער מה שקורה פה

זאב אלקין:  כי אנחנו הולכים אחורה ולא הולכים קדימה

זאב אלקין:  כל לוחות הזמנים שהשר התווה אותם, אתם לא עומדים בהם

זאב אלקין:  עובדות

זאב אלקין:  הוא זרק פה תאריכים לא אני, זה בדיוק כמו עם האולפנים, שזורקים כל מיני תאריכים, ואחר כך זה אגב באותו הזדמנות אם אתה כבר פה אני אשאל אותך

זאב אלקין:  מה עם התקצוב של האולפנים הפרטיים, כי אנחנו שומעים שיש בעיות

זאב אלקין:  אני התבקשתי על ידי יושב ראש וועדה לשאול אותך לפרוטוקול

אהרן אוזן: מצאנו מקור תקציבי, וגם הגשנו בקשה לתוספת

אהרן אוזן:  כרגע אנחנו פתרנו את הבעיות

רן מלמד: יש את הבקשה לוועדת כספים, זה כבר בוועדת כספים

אהרן אוזן: זה מול האוצר

אהרן אוזן:  אבל עד אז אנחנו פתרנו את הזה

אהרן אוזן:  יש לנו מקור אחר אנחנו משחררים עוד את הפקק

שלומית אבינח: רגע דניאל, זה כבר בוועדת כספים?   

זאב אלקין:   לא, אומר לך לא

זאב אלקין:  זה באוצר

שלומית אבינח: מתי?      

דניאל בלנגה: אין בינינו כבר חילוקי דעות

דניאל בלנגה:  זה פשוט עניין - - -     

שלומית אבינח: אז מתי? אתם יוצאים לפגרה

דניאל בלנגה: זה לא משנה מבחינתנו היציאה לפגרה אם לשלוח לוועדה או לא

שלומית אבינח: זה משנה מבחינת וועדת כספים

דניאל בלנגה: מבחינת ההעלאה לוועדה, כן

זאב אלקין: ומתי זה יגיע לוועדת כספים?      

דניאל בלנגה: אני באמת אשתדל שכמה שיותר מהר

זאב אלקין: תשובה שלא מבשרת טובות לאור הדיון הזה

אהרן אוזן: לא, אנחנו יודעים להסתדר עד אז

זאב אלקין: או קיי

זאב אלקין:  יודעים להסתדר, אבל אם אנשים יקבלו

זאב אלקין:  אז בסדר, זה נרשם לפרוטוקול שזאת הייתה בקשה של יושב ראש הוועדה

זאב אלקין:  אבל חזרה לסיכום הזה

זאב אלקין:  אנחנו במקום לא טוב, ואני חוזר ואומר לכם על הסיפור של הזכאות לדיור ציבורי, אל תחכו להם, זה לא במסכות שלהם לעצור אתכם, זה עניין של החלטה פנימית בנוהל של משרד העלייה והקליטה

זאב אלקין:  תודה רבה

זאב אלקין:  הדיון הראשון שנעשה בתחילת כנס החורף יהיה על זה, אני כבר אומר לכם מראש מבחינת הקצב של הוועדה